cyanic-selkie/wikianc huggingface dataset:
Kaley Cuoco
Priveelibben
Wylst se yn The Big Bang Theory spile, gie Cuoco twa jier lang om mei kollega Johnny Galecki, mei wa't se yn 'e searje ek in relaasje hie. Se holden it geheim oant se yn desimber 2009 útinoar gien wiene.
Ein 2016 begûn Cuoco in relaasje mei hynstesporter Karl Cook, in soan fan miljardêr Scott Cook. Se ferloofde har mei him op 30 novimber 2017, de deis dat se 32 jier waard. De brulloft fûn plak op 30 juny 2018.
Ingrid Andress
Libben en karriêre
Andress waard yn 1991 berne yn Southfield, yn 'e Amerikaanske steat Michigan, mar groeide op yn Highlands Ranch, yn Kolorado. As bern learde se pianospyljen en drummen, wylst se op skoalle lid wie fan it skoalkoar, wêrmei't se dielnaam oan ferskate sangwedstriden. Nei't se de middelbere skoalle ôfrûne hie, learde se fierder oan it Berklee Kolleezje foar Muzyk, dêr't se ôfstudearre mei as haadfakken sjongen en songwriting.
As ien fan de oprjochters fan 'e a kappella-groep Pitch Slapped naam Andress yn har studintetiid diel oan 'e talintejacht The Sing-Off, op 'e Amerikaanske tillefyzjestjoerder NBC. In oare band dêr't se lid fan wie, Delilah, die oan itselde tillefyzjeprogramma mei en einige op it sechsde plak. Nei't se ôfstudearre wie, waard Andress yn in mentorskipsrelaasje begelaat troch skriuwster fan poplieten Kara DioGuardi. Letter ferfear se nei Nashville, yn Tennessee, dat it sintrum fan de countrymuzyk is. Dêr skreau se lieten foar artysten as Sam Hunt, Alicia Keyes en Charli XCX.
Mids 2018 sleat Andress in kontrakt mei platemaatskippij Warner Nashville, wêrnei't se yn 2019 debutearre mei de single More Hearts Than Mine. Dat liet behelle it 56e plak op 'e Amerikaanske Billboard Hot 100-hitlist, it 10e plak op 'e Hot Country Songs-hitlist en it 8e plak op 'e Country Airplay-hitlist. Yn Kanada brocht it liet it ta it 12e plak op 'e countryhitlist. Andress neamde Faith Hill en de Dixie Chicks as har wichtichste muzikale ynspiraasjeboarnen. Se waard yn 2019 nominearre foar in Academy of Country Music Award yn de kategory bêste nije froulike artyst, en brocht datselde jiers noch in extended play út mei as titel The Rosebank Acoustic Sessions. Yn 2020 ferskynde har earste studio-album, Lady Like.
Katedraal fan Manilla
De pausen Paulus VI, Jehannes Paulus II en Fransiskus brochten in besite oan de katedraal. Op 27 april 1981 krige de katedraal fan paus Jehannes Paulus II de status basilica minor.
Lagardère SCA
Lagardère SCA is Frânsk bedriuw wêrfan't it haadkertier fêstige yn it sechstjinde arrondisemint fan Parys. Foarhinne besloech it wurkmêd fan dizze multinational in grut ferskaat oan sektors, mar tsjintwurdich is it fierhinne beheind ta multymediaproduksje en -útjefte. Op dat terrein is it ien fan 'e liedende korporaasjes fan 'e wrâld.
Skiednis
Jean-Luc Lagardère wie in Frânsk ûndernimmer, dy't yn 1963 oan it haad kaam te stean fan it bedriuw Matra, in fleantúchprodusint dy't yn 1945 oprjochte wie. Yn 1981 naam Matra de foaroansteande Frânske útjouwerij Hachette SA oer, en waard Lagardère ek dêr de foarman fan. Yn 1992 waarden de beide bedriuwen gearfoege ta Lagardère SCA, dat him fanôf dy tiid benammen talei op 'e publikaasje fan multymedia-útjeften fia de "papierrene" útjouwersbrâns, mar ek fia tillefyzje, radio en it ynternet.
Difyzjes
Tsjintwurdich is Lagardère aktyf yn fjirtich ûnderskate lannen, en bestiet it konglomeraat út fjouwer grutte difyzjes:
Bebuording
Untwerp
It Ferdrach fan Wenen oangeande ferkearstekens op 8 novimber 1968, is in ynternasjonaal ferdrach dy't besiket ferkearsbuorden uniform ûntwerpe te litten, sa't der gjin betizing ûntstiet. Wat paadwizers oanbelanget, giet it ferdrach krapoan oer. Wol wurdt der oantrûnd op buorden dy't in rjochthoekige foarm hawwe en paadwizers yn in fiifhoeke yn pylkfoarm en dy moatte it dyknûmer en de rjochting nei ornaris in plak, mei of sûnder de ôfstân, befetsje. Mar nettsjinsteande dat brûkt elts lân fierder syn eigen systeem. Measte lannen brûke en boerd mei in blauwe of griene oerflak. Reade, oranje of oare skerpe kleuren binne allinnich tastien bygelyks foar needgefallen, lykas omlieding troch dykkonstruksje.
Omliedings en opkear wurde almeast oanjûn troch tydlike buorden mei in skerpe kleur, sa as bygelyks swart op read of oranje. Om betizing tefoaren te kommen wurde de omlate doelen op de gewoane buorden dan tydlik beplakt.
Lady Like
Lady Like (Ingelsk foar "As in Dame") is it earste studio-album fan 'e Amerikaanske countrysjongster Ingrid Andress, dat op 27 maart 2020 útbrocht waard by platemaatskippij Warner Nashville.
Bebuording
Nederlân
Sûnt 2008 waarden der nije buorden mei in nije foarm op de autodiken pleatst. Nei in proef waarden de buorden sa stadichoan op alle autodiken pleatst. Dy nije bebuording soe neffens Rykswettersteat mear oersichtlik en dúdlik wêze, en boppedat in better ûnderskied tusken wichtge en net-wichtige ynformaasje meitsje. De nije buorden lykje op it yn Dútslân brûkte systeem.
Wind (rivier)
De term "Wind (rivier)", "Windrivier" of "Wind River" hat yn de Wikipedy ferskate betsjuttings:
Ofstamming
Ofstamming, of ek wol jins komôf, is de delgeande line fan bloedsibskip tusken ferskillende generaasjes. Dit begryp is sawol yn 'e biology as yn 'e antropology tige wichtich. Yn 'e biology berêst de evolúsjeteory fierhinne op it idee fan mienskiplike ôfstamming. Yn 'e antropology bepaalt ôfstamming foar in grut part de sosjale bân dy't tusken minsken bestiet troch in besibskip. Hoewol't dy bân, alteast by bloedsibskip, basearre is op genetyske famyljerelaasjes, is it dochs benammen in kultureel ferskynsel, mei't famyljerelaasjes yn ferskillende kultueren ferskillend ynterpretearre en kategorisearre wurde. Nettsjinsteande dat spilet ôfstamming faak in grutte rol by de oerdracht fan rjochten, plichten en funksjes.
Ovengebou en sliperij fan Keverling
thumb|Ovengebou mei sliperij It Ovengebou en sliperij fan Keverling is in ryksmonumint oan de Gieljittersstrjitte 6 op De Jouwer. It eardere bedriuwsgebou fan Gieljitterij Keverling is ûnderdiel fan Museum De Jouwer.
Michiel Schrier
Michiel Schrier (Vlaardingen, 17 maaie 1972) is in Frysk SP-politikus út Drachtster Kompenije.
Schrier is ôfstudearre as sosjaal psycholooch. Hy hat lang yn it UMCG wurke op de ôfdieling ûntjouwingsneurology. Dêrnjonken is er bestjoerslid by de stifting Kat in Nood.
Klaas Kielstra
Kielstra as deputearre
Nei de Provinsjale ferkiezingen fan 2015, wêrby't Kielstra de listlûker fan e VVD wie, wie de VVD ien fan de partijen dy't meidie oan de ûnderhannelings foar in koälysje. Op 15 maaie waard it koälysje-akkoart presintearre. De VVD kaam yn de koälysje, mei CDA, FNP en SP. Kielstra waard de earste VVD'er yn de Deputearre Steaten fan Fryslân sûnt Ton Baas dêr fan 2003 oant 2007 yn siet. Kielstra krige yn syn portefúlje ûnder Bedriuwsfiering, Romtlike Untjouwing en Rekreaasje en Toerisme.
Katedraal fan Naga
De Metropolitane Katedraal fan Naga (offisjeel: Catedral Parroquia Metropolitana de San Juan Evangelista; Metropolitane katedraal en Parochy fan Sint-Jehannes de Evangelist) is in roomsk-katolike katedraal yn de stêd Naga yn de provinsje Camarines Sur op de Filipinen. It is de sit fan it aartsbisdom Caceres.
Sunburst Award
De Sunburst Award, offisjeel de Sunburst Award for Canadian Literature of the Fantastic ("Sinnestrielepriis foar Kanadeeske Literatuer fan it Fantastyske"), is in Kanadeeske literatuerpriis dy't op jierlikse basis útrikt wurdt oan skriuwers fan de as bêste beoardiele wurken op it mêd fan spekulative fiksje fan it ôfrûne jier. Yn oanmerking foar dizze priis komme auteurs fan romans of fan ferhalebondels fan romanlingte, dy't behearre ta de sjenres fan science fiction, fantasy, horror, magysk reälisme, surreälisme, myten of leginden. Sokke gadingmakkers kinne de Kanadeeske nasjonaliteit hawwe of in oare nasjonaliteit hawwe mar yn Kanada ûnreplik goed besitte.
Sevearus fan Ravenna
Libben
Neffens de oerlevering moast yn it jier 342 op pinkstersnein yn Ravenna in nije biskop keazen wurde. Yn de ierkristlike tsjerke wie it wenst dat de biskop troch de hiele gemeente keazen waard. Doe't der keazen wurde koe op de eins net kandidearre wolwever Sevearus fleach in do nei binnen, dy't efkes boppe Sevearus sweve en dêrnei oant trije kear op it skouder fan Sevearus sitten gyng. Foar de gemeente wie dat in godlik teken dat Sevearus de nije biskop wurde moast.
Olympyske Winterspullen 2022
Medaljespegel
*De útslach fan it Russysk team en de Feriene Steaten is ûnder foarbehâld yn ferbân nei in ûndersyk nei doping by ien fan de dielnimmers oan it keunstriden.
Dakota's
De Dakota's is in oantsjutting dêr't de Amerikaanske steaten Noard-Dakota en Súd-Dakota ûnder beflapt wurde. Histoarysk wie it de oantsjutting foar it Dakota-territoarium, dat bestie tusken 1861 en 1889, foarôfgeande oan 'e opnimming fan Noard- en Súd-Dakota as folweardige steaten yn 'e Amerikaanske Uny. De term wurdt noch altiten wol brûkt om 'e mienskiplike kultuer, sosjology, ekonomy, etnysk erfskip, geografy en floara en fauna fan 'e beide steaten oan te jaan, of gewoan as in ôfkoarting sadat men se net beide hoecht op te neamen.
Katedraal fan Lichfield
Skiednis
Fanôf 1085 oant yn de 12e iuw waard de oarspronklik houten Saksyske tsjerke ferfongen troch in romaanske Normandysk gebou fan stien en dy waard fanôf 1195 ferfongen troch de hjoeddeiske goatyske katedraal. It koer stamt út 1200, de transepten út 1220-1249 en mei it skip waard yn 1260 útein set. It achtsidige kapittelhûs waard yn 1249 foltôge en is mei syn byldhouwurk ien fan de meast moaie dielen fan de katedraal. Yn it kapittelhûs wurde de grutste skat fan de katedraal útstald, de Evangeeljes fan Lichfield. Mei de bou fan de Marijekapel (Lady Chapel) yn de jierren 1330 wie de goatyske nijbou foltôge.
Ingel fan Lichfield
Yn febrewaris 2003 waard ûnder it skip fan de tsjerke in 8e-iuwk reliëf fan de aartsingel Gabriël fûn. It 60 sintimeter hege reliëf is fan kalkstien en makke oarspronklik diel út fan in sarkofaach, dêr't mooglik de reliken fan Sint-Chad yn lein hawwe. It reliëf is brutsen yn trije dielen mar fierder yntakt.
Neiteam
Neiteam, neigeslacht, neislachte of kroas (bestiet allinnich yn in meartalsfoarm) wurdt foarme troch persoanen dy't fan jinsels ôfstamje. Oare synonimen binne neikommelingen, ôfstammelingen of telgen, wêrfan't ek inkeltalsfoarmen besteane (neikommeling, ôfstammeling, telch). Ta neiteam hearre jins bern, pake- of beppesizzers, oerpake- of -beppesizzers, betoerpake- of -beppesizzers en sa fierder. In direkte manlike neikommeling hjit in soan, en in direkte froulike neikommeling hjit in dochter. Yn 'e regel wurdt mei de oantsjutting 'neiteam' lykwols ferwiisd nei in ûnbeskaat tal generaasjes fan in famylje útgeande fan in persoan dy't yn it ferline libbe hat. Sa heart kening Willem-Alexander (berne 1967) bygelyks ta de neiteam fan Willem fan Oranje (1533-1584).
Grosset & Dunlap
Skiednis
Grosset & Dunlap waard oprjochte yn 1898, en ûntjoech him al rillegau ta in foaroansteand bedriuw yn 'e Amerikaanske útjouwersbrâns, benammen op it mêd fan berneboeken. Sa ferskynden by Grosset & Dunlap û.m. de searjes oer de Hardy Boys en Nancy Drew. Dêrnjonken waarden benammen ûnder de ymprint Charter Books yn 'e santiger en tachtiger jierren ek in protte detektiveromans útjûn, lykas werprintingen fan The Saint, fan auteur Leslie Charteris. Fierders kaam ûnder de titel RN: The Memoirs of Richard Nixon yn 1978 ek de opsjochjaande autobiografy fan 'e Amerikaanske âld-presidint Richard Nixon by Grosset & Dunlap út.
Elf
"ELF" hat yn de Wikipedy ferskate betsjuttings:
Vegelinsdyk
Trochdat de diken yn de rin fan de 20e iuw hieltyd better waarden, ferlear de pont syn betsjutting en waard yn 1971 út de feart nomd. Troch it tanimmende fytstoerisme sûnt dy tiid kaam der ek mear ferlet fan in pont. Dêrom waard yn 2006 in fytspontsje yn gebrûk nomd by Nijeskou.
2Cellos
Karriêre
2Cellos spile ek de hymne by de iepening fan de finale fan de UEFA Champions League 2017/2018 yn Kiev.
Bocholt
Skiednis
It katolike Bocholt bleau oant de machtsoername fan de nasjonaalsosjalisten in bolwurk de Deutsche Zentrumspartei. De joadske befolking waard hielendal, as hja teminsten net op 'e tiid flechte wiene, nei it konsintraasjekamp deportearre en dêr fermoarde. Op 22 maart 1945 waard de stêd bombardearre en foar 85% ferneatige. Op 29 en 30 maart wisten Britske troepen Bocholt yn te nimmen. De Britske besetting setten yn in earder kriichsfinzenenkamp in DP-kamp op, dêr't saneamde Displaces Persons in ûnderkommen yn krigen. De measten dêrfan wiene twangarbeiders út Poalen, Estlân, Litouwen en Joegoslaavje. It kamp bleau noch oant de jierren 1950 bestean, om't in soad bewenners wegeren werom te gean nei harren troch kommunisten bestjoerde lannen. It kamp bleau aktyf, troch't it letter ek flechtlings út Hongarije en de Dútske Demokratyske Republyk opfong.
Katedraal fan Noto
Beskriuwing en skiednis
De restauraasje en rekonstruksje fan de katedraal fûn fan 1999 oant 2007 plak. Troch de ramp fan 1996 hawwe grutte dielen fan de katedraal in ienfâldich ynterieur. De yn Itaalje wenjende en wurkjende russyske keunstner Oleg Nikolajevitsj Sûpereko beskildere yn 2009 de koepel mei nije fresko's.
Paulina Seikola
Libben en karriêre
Yn Jeropa wie se û.m. yn 't spier foar it Nederlânske Video Art Holland, wylst se yn 'e Feriene Steaten wurke foar sokke foaroansteande labels as New Sensations, Evil Angel, Digital Sin en Devil's Film. Njonken har aktearwurk posearre Seikola ek ferskate kearen as neakenmodel foar guon neakenblêden. Yn 2012 loek hja har út 'e pornoyndustry werom.
De Jouwer fan A-Z
B
thumb|Ballonfeesten Jan Nicolaas Bakhuizen van den Brink - It Beaken - Egbert Hobbes fan Baerdt - Ballonfeesten - Bedriuweterreinen - Roel Bergsma - Nico Bergsteijn - Coert Lambertus van Beyma thoe Kingma - bibleteek fan De Jouwer - Bylden yn De Fryske Marren - Blaauwhof - Eppie Bleeker - Boargerskoalle - Boerebrulloft - Elias Annes Borger - De Borgergroep - De grutte brân fan 1881 - De Broek - Broek-Súd - Sikke Bruinsma - Ype Staak Brunings - Marten Buis - Bûterstrjittebrêge
Oostwolderpolder
Oostwolderpolder is in polder en in streekdoarp lyk benoarden Oostwold yn de gemeente Aldamt yn de provinsje Grinslân. De polder waard yndike yn 1769, mar yn 1833 bruts it wetter fan de Doalert troch de dyk hinne. Dêrnei waard de polder fannijs yndike.
Nelufar Hedayat
Karriêre
Yn 2011 makke Hedayat Music, Money and Hip Hop Honeys, wêryn't se de kontroversjele wrâld ferkende fan 'e modellen dy't te sjen binne yn hiphop-fideoklips. Se kaam ta de ûntdekking dat dy froulju bleatsteane oan sawol finansjele as seksuële eksploitaasje. Datselde jiers makke Hedayat ek de dokumintêre The Truth about Child Brides, wêryn't se de praktyk fan it úthylkjen fan jonge famkes oan 'e kaak stelde. Under de Arabyske Maityd, yn 2012, makke Hedayat yn 'e Arabyske wrâld de twadielige dokumintêre Riots and Revolutions: My Arab Journey, wêrfoar't se Egypte, Bachrein, Lybje en Libanon oandie.
Mosk- en pappegaai-eftigen
Ta dizze groep hearre 2 skiften fûgels, nammentlik de moskeftigen (Passeriformes) en de pappegaai-eftigen (Psittaciformes). Ut resint genetysk ûndersyk hat bliken dien dat dy beide groepen nau oaninoar besibbe binne, en wat minder nau mei de falkeftigen (Falconiformes), dêr't se de gruttere groep fan 'e falkfoarmigen (Eufalconimorphae) mei opmeitsje. It ûndersyk wiist derop dat de lêste mienskiplike foarâlder fan dizze trije skiften fûgels nei alle gedachten in rôffûgel wie, wat betsjut dat de moskeftigen en de pappegaai-eftigen har fan karnivoaren ûntjûn hawwe ta herbivoaren en ynsektivoaren.
The Killing Moon (roman)
Ynhâld
Eninket lit dan syn Risper bringe, dy't nimmen oars blykt te wêzen as Ehiru syn âlde master Una-une. Doe't dy in fearnsjier lyn oan 'e ein fan syn wurkpaad kaam, hat Eniket him ûntfiere litten; it lyk dat neitiid yn syn plak kremearre is, wie dat fan in bidler. Eninket hat in float útstjoerd oer de seeën fan it noarden om in leger fan 10.000 barbaren nei de kust fan Kisua te bringen om tsjin it like grutte Kisuatyske leger te fjochtsjen. As tweintichtûzen mannen har yn 'e striid smite, sa riddenearret Eninket, en hy harren sielen allegear tagelyk rispje lit troch Una-une, moat dat foldwaande wêze om himsels ûnstjerlik te meitsjen. Una-une sil dat net oerlibje, en dêrom is Eninket bliid dat er Ehiru hat, dy't skoan tsjinje sil as ferfangende Risper nei't er alle selsbehearsking kwytrekke is en as earste Nijiri syn siel rispe hat.
Benjamin Jowett
Karriêre
Underwilens wie Jowett yn syn frije tiid, dêr't er almar minder fan hie, begûn oan in wurk op it mêd fan 'e Aldgrykske filosoof Plato, dat útgroeide ta in folsleine oersetting fan 'e dialogen mei by elk in ynliedend essay. Hjiroan arbeide er mear as tsien jier, oant it úteinlik publisearre waard yn 1871. Hoewol't der fan ferskate kanten (wittenskiplik ûnderboude) krityk op kaam en yn lettere printingen in grut tal lytse flaterkes ferbettere waarden, wurdt Jowett syn oersetting noch altyd beskôge as it wurk dat fan Plato in Ingelsktalige klassiker makke. Neitiid wie Jowett noch ferskate jierren dwaande mei it op 'e nij besjen fan syn oersetting fan Plato yn it ljocht fan 'e ûntfongen krityk, en fierders mei nije fertalings fan 'e Politika, fan Aristoteles en it folsleine oeuvre fan Tûsydides.
List fan militêre rangen fan de Nederlânske kriichsmacht
Dit is in List fan militêre rangen fan de Nederlânske kriichsmacht. De Nederlânske Striidkrêften kenne ferskate rangen. Dy binne fêststeld by it Keninklik Beslút fan 20 juny 1956, wêryn't de folchoarder en ûnderlinge ferhâlding bepaald waard fan 'e "rangen en stannen by de see-, de lân- en de loftmacht". It oangeande Keninklik Beslút waard ûndertekene troch keninginne Juliana en de ministers fan Oarloch en Float Kees Staf en fan Justysje Julius Christian van Oven.
Opperofsier
In opperofsier, opperoffisier, oerofsier of oeroffisier is in militêr ofsier dy't ta de heechste kategory fan rangen heart. By de marine wurde sokke ofsieren oantsjut as flagge-ofsieren. De kategory ofsieren ûnder de opperofsieren bestiet út 'e haadofsieren.
Star Trek VI: The Undiscovered Country
Plot
Underwilens hat Spock útriddenearre wat der wier bard wêze moat, de jûns fan 'e moardoanslach op Gorkon. It liek as waarden de fototorpedo's dy't it skip fan 'e kânselier rekken, ôfsketten troch de USS Enterprise. It kompjûtersysteem fan 'e Enterprise befêstiget dat der twa torpedo's út it arsenaal misse. Mar masinist Montgomery Scott hat mei in fisuele telling fêststeld dat alle torpedo's fan 'e Enterprise noch oan board binne. Neffens Spock kin dat inkeld betsjutte dat de Kronos 1 besketten is troch in oare romteskip, dat flak ûnder de Enterprise yn 'e romte hong. Om't de bemanning fan 'e Kronos 1 it net opmurken hat, moat it in skip west hawwe mei kamûflaazjeskylden, sa't de Klingons dy hawwe. Klingon-skippen kinne yn kamûflearre steat gjin wapens brûke, mar dit skip kin dat blykber wol. It feit dat der mei it kompjûtersysteem fan 'e Enterprise omknoeid is, bewiist lykwols dat der ek leden fan 'e bemanning gearspanne moatte mei de Klingons. Oan board fan 'e Enterprise hat Spock in syktocht yn gong set nei de magnetyske learzens fan 'e moardners fan Gorkon, dy't úteinlik yndie weromfûn wurde. De beide bemanningsleden dy't ferantwurdlik foar de moard wiene, wurde lykwols sels fermoarde oantroffen.
Grutte Pier (film)
Projekt
De trijedielige film ferhellet de lêste tsien jier fan it libben fan Grutte Pier. It is de bedoeling om seis of sân jier lang sa’n 25 minuten film op te nimmen. Sa kin Pier syn ûntwikkeling toand wurde ‘fan hurd wurkjende aardige boer ta terrorist’. Ek de oare personaazjes wurde yn dy tiid echt âlder. Dy metoade fan waard earder tapast troch regisseur Richard Linklater foar syn bekroande epos Boyhood. Yn april 2019 waard in pleats yn Den Horn yn de brân stutsen foar de iepeningssêne.
Spilers
Steven de Jong syn soantsje Rens spilet it buorjonkje fan Grutte Pier. Rens is troch Pier min ofte mear adoptearre en hâldt Pier ek in spiegel foar.
Katedraal fan Catania
Hjoeddeiske katedraal
De klokketoer datearret oarspronklik út 1387 en hie ynearsten in hichte fan 70 meter, mar waard yn 1662 ferhege ta 90 meter. Nei de ierdskodding fan 1693 moast de klokketoer op 'e nij boud wurde. Yn de no wer 70 meter hege toer hinget in 7,5 ton swiere klok, de op twa nei grutste fan it lân. Allinne dy fan de Sint-Piter yn Rome en de Milaanske domtsjerke binne noch grutter.
In smei-izeren hek skiedt de foarhôf fan de katedraal fan it oangrinzgjende Piazza del Duomo. Oan de noardlike kant wurdt de katedraal omklamme fan in balustrade mei moarmeren bylden fan hilligen.
Penguin Group
Difyzjes en ymprints
Dêrnjonken beslacht de Penguin Group de folgjende ymprints:
Brent Corrigan
Brent Corrigan, echte namme: Sean Paul Lockhart (Lewiston (Idaho), 31 oktober 1986), is in Amerikaansk neakenmodel en homoseksueel pornografysk akteur.
Doctor Zhivago (film)
Doctor Zhivago (Italjaanske titel: Il Dottor Živago) is in Amerikaansk-Britsk-Italjaanske histoaryske romantyske dramafilm út 1965 ûnder rezjy fan David Lean, mei yn 'e haadrollen Omar Sharif en Julie Christie. De titel ferwiist nei de haadpersoan. De film waard basearre op 'e histoaryske roman Doktor Zjivago, fan 'e Russyske skriuwer Boris Pasternak, dy't yn 1957 útjûn waard yn Itaalje om't syn wurk yn 'e Sovjet-Uny ferbean wie. It ferhaal folget Joeri Zjivago (transliteraasje nei de Ingelske stavering: Yuri Zhivago), in troude dokter waans libben folslein feroare wurdt troch de Russyske Revolúsje fan 1917 en de dêropfolgjende Russyske Boargeroarloch. Tsjin dy eftergrûn hat er ferskate moetings mei de ûngelokkige Lara Antipova, mei wa't er úteinlik in bûtenechtlike relaasje kriget.
By it útkommen fan Doctor Zhivago wiene de doetiidske filmkritisy oer it algemien wat teloarsteld. Hja klagen oer de spyldoer fan mear as trije oeren en fûnen dat de film de skiednis fan Ruslân trivialisearre, mar erkenden de yntinsiteit fan it leafdesferhaal en de behanneling fan minsklike tema's yn 'e film. Nettsjinsteande dat wie Doctor Zhivago in reuseftich kommersjeel súkses yn 'e bioskopen en wûn de film fiif Oscars, fiif Golden Globes (wêrûnder de priis foar bêste dramafilm) en in Grammy Award. Meitiid groeide de reputaasje fan 'e film tige by tige, en tsjintwurdich wurdt Doctor Zhivago oer it algemien beskôge as ien fan 'e bêste films ea makke en miskien wol de bêste romantyske film aller tiden.
Plot
De film begjint mei in ramtferhaal, dat spilet oan 'e ein fan 'e 1940-er jierren of yn 'e 1950-er jierren. Luitenant-generaal Jevgraf Andrejevitsj Zjivago fan 'e KGB besiket in fabryk by in keardaam, dêr't er in jonge wurknimster, Tanja Komarova, by him bringe lit. Hy is derfan oertsjûge dat hja de as jong bern fermist rekke dochter is fan syn healbroer, dokter Joeri Andrejevitsj Zjivago, en dy syn mêtresse Larissa "Lara" Antipova. Tanja is earst neat te wiis mei de oandacht fan in heechpleatste KGB-funksjonaris, en hâldt har sadwaande op 'e flakte. Om har fertrouwen te winnen, fertelt Jevgraf har it libbensferhaal fan syn healbroer (har heit).
As de Earste Wrâldoarloch útbrekt, wurdt Jevgraf Zjivago oardere om foar de bolsjewiken yn it Keizerlik Russysk Leger te ynfiltrearjen, sadat er mank de troepen stokelje kin. Joeri wurdt ûnder de tsjinstplicht as legerdokter nei it front stjoerd. Pasja nimt as frijwilliger tsjinst, klimt op ta in ofsiersposysje, mar rekket fermist nei't er in mislearre oanfal op 'e Dútske linys oanfierd hat. Lara draacht dêrop de soarch foar de jonge Katja oer oan freonen en nimt tsjinst as ferpleechkundige om nei har man te sykjen. As begjin 1917 de Russyske wjerstân tsjin 'e Dútske opmars úteinlik ynstoart, moetsje Joeri en Lara inoar by de gaoatyske weromtocht. Se bedarje yn in fjildhospitaal, dêr't se tegearre in healjier tsjinje wylst Ruslân dramatyske feroarings trochmakket. Tsaar Nikolaas II wurdt ôfset en Lenin, de foaroanman fan 'e radikale bolsjewiken, keart út ballingskip werom yn Moskou, dêr't er lieding jout oan 'e Oktoberrevolúsje, dy't de bolsjewiken oan 'e macht bringt. Underwilens reitsje Joeri en Lara fereale opinoar, mar om't se allebeide troud binne, jouwe se net ta oan harren langst nei inoar.
Preproduksje
De Italjaanske filmprodusint Carlo Ponti seach in ferfilming fan Doktor Zjivago as in ideaal fehikel om 'e karriêre fan syn frou Sophia Loren fierder út te bouwen. Hy beloek de Ingelske regisseur David Lean by it projekt, dy't koartby grut súkses hân hie mei syn oarlochsfilm Lawrence of Arabia (1962). Lean woe lykwols in yntimere, mear romantyske film meitsje as dat Ponti foar eagen stie. It senario dat troch Robert Bolt op basis fan Pasternak syn roman skreaun waard, skaaide mear út nei Lean syn ideeën.
Opnamen
Foar Doctor Zhivago wie in budget beskikber fan $11 miljoen, wat foar dy in reuseftich fermogen wie. Ponti die de produksje foar de filmstudio's Metro-Goldwyn-Mayer, Carlo Ponti Productions en Sostar S.A. De film wie dêrmei in Amerikaansk-Britsk-Italjaanske ko-produksje. De kamerarezjy wie oarspronklik yn 'e hannen fan Nicolas Roeg, mar dy stapte op nei't er spul krigen hie mei Lean en waard ferfongen troch Freddie Young.
Mei't in ferbean boek yn 'e Sovjet-Uny fansels net ferfilme wurde koe, moasten de opnamen foar Doctor Zhivago earne oars plakfine. Lean hie mei Lawrence of Arabia goede ûnderfinings opdien yn Spanje, sadat dat lân syn earste ûntwyk wie. De opnamen duorren tsien moannen. De meteorologen foarseine snie yn guon dielen fan Spanje foar de winter fan 1964 op 1965, dat Lean tocht dat er it foarinoar hie en dat er dan de wintersênes filmje koe. De foarsizzings blieken lykwols net út te kommen, en de cast en filmcrew makken de waarmste Spaanske winter yn fyftich jier mei.
Distribúsje
De distribúsje fan Doctor Zhivago waard fersoarge troch Metro-Goldwyn-Mayer. De film gie op 22 desimber 1965 yn 'e Feriene Steaten yn premiêre, mar pas op 26 april 1966 yn it Feriene Keninkryk en net earder as 10 desimber fan dat jier yn Itaalje. Yn 1966 wie Doctor Zhivago te sjen op it Ynternasjonaal Filmfestival fan Cannes. Op 28 septimber 1992 kaam Doctor Zhivago op 'e nij yn 'e Amerikaanske bioskopen, diskear yn in extended cut fan 200 minuten, sân minuten langer as de oarspronklike ferzje. De film ferskynde foar it earst op dvd op 24 septimber 2002, en yn 2010 kaam er ek op blu-ray út.
Untfangst
Fan 'e filmkritisy krige Doctor Zhivago by it útkommen fan 'e film wat teloarstelde resinsjes. Der wie benammen krityk op 'e lange spyldoer fan mear as trije oeren en op it romantisearjen fan 'e Russyske Revolúsje en de Russyske Boargeroarloch, dat as it trivialisearjen fan 'e skiednis sjoen waard. Dy miening wie bygelyks Bosley Crowther fan The New York Times tagedien, mar nettsjinsteande dat moast er tajaan dat er ûnder de yndruk wie fan 'e bylden. Brendan Gill fan it tydskrift The New Yorker neamde Doctor Zhivago "in oangripende teloarstelling". Hy skreau: "Dizze kundige akteurs hawwe suver neat oars te dwaan krigen as kostúms te dragen en banaal rûchkâlt út te wikseljen. Doctor Zhivago is ien fan 'e stilste films aller tiden, en út en troch in hobbelige treinrit of in op lompe wize ynfoege kavalery-oanfal makket dy essinsjele ymmobiliteit nammenste opfallender."
Oan 'e oare kant neamde it blêd Time de film "belêzen, âlderwetsk, sielferfoljend en troch- en trochromantysk." En Variety skreau: "De grutte en it oersjoch fan 'e Russyske Revolúsje, sa't dy werjûn wurde yn 'e personaazjes fan dejingen dy't òf har deroan oanpasten òf dertroch ferplettere waarden, is troch David Lean fongen yn Doctor Zhivago, gauris mei ferheffende dramatyske yntinsiteit. [De r]egisseur hat ien fan 'e sekuerst ûntwurpen en útfierde films makke – dy't yn ferskate fisuele aspekten superieur is oan Lawrence of Arabia."
Koyukuk (rivier)
Rin
As de boarne fan 'e Koyukuk wurdt ornaris de gearfloeiïng fan 'e Noarderfoarke en de Middelfoarke fan 'e Koyukuk beskôge. Dy leit yn it súdlike foarlân fan it Endicott-berchtme, dat diel útmakket fan it gruttere Brooksberchtme, boppe de poalsirkel yn it Binnenlân fan Alaska. Dêrwei streamt de Koyukuk oer it algemien yn súdwestlike rjochting, troch û.m. it Nasjonaal Park en Wyldreservaat Gates of the Arctic, it Nasjonaal Faunareservaat Kanuti en it Nasjonaal Faunareservaat Koyukuk.
Floara en fauna
De floara by de iggen fan 'e bopperin fan 'e Koyukuk lâns bestiet út toendrafegetaasje, lykas dwerchwylgen en oare strewelleplanten, siggen en koarstmoassen. Fierder streamôf feroaret de begroeiïng yn wielderige taigawâlden mei spjirren, elzen en klapperbeammen. By de rivier lâns libje û.o. kariboes, Amerikaanske elanden, brune bearen, Amerikaanske swarte bearen, wolven, Kanadeeske lynksen, Amerikaanske see-earnen, Amerikaanske nertsen, Kanadeeske bevers, Amerikaanske marters en rivierotters. Yn it wetter sels komme û.m. ferskate soarten salmen foar en ek Arktyske njoggeneach. Soms berikke wite dolfinen út 'e Beringsee wei de ûnderrin fan 'e Koyukuk.
Fjetnameeske namme
Fjetnameeske foarnammen
Foarnammen wurde yn Fjetnam keazen troch de âldelju en hawwe ornaris in letterlike betsjutting yn it Fjetnameesk. Sa ferwize se faak nei skientme of moaie dingen, lykas fûgels of blommen, of tsjutte se attributen en karaktertrekken oan dy't de âlden graach yn harren bern sjen soene, lykas beskiedenens (Khiêm, 謙).
Taekwondo op de Olympyske Simmerspullen 2008
De Olympyske Spullen fan de XXIXe Olympiade waarden fan 8 oant en mei 24 augustus 2008 hâlden yn Peking, de haadstêd fan Sina. It taekwondo hie plak yn it Beijing Science and Technology University Gymnasium.
Subaltern ofsier
In subaltern ofsier of subaltern offisier is in militêr ofsier dy't ta de op twa nei heechste kategory fan rangen heart. De kategory ofsieren boppe de subalterne ofsieren bestiet út 'e haadofsieren, wylst ûnder de subalterne ofsieren de ûnderofsieren steane.
Refektoarium
Yn roomske kleasters stiet yn de refter oan it ein fan de tafels en banken fakentiden in lessener of in buro. Wylst hja swijend ite harkje de muontsen of nonnen dan nei de wurden fan de tafellêzing. Dat kinne stichtlike stikken wêze, mar ek nijs of oare opbouwende ferhalen.
Yn de otterdoksy wurde refters fakentiden beskildere neffens in fêst tradisjoneel programma. Utbylde wurde Bibelske foarstellings dy't mei iten en drinken te krijen hawwe. Yn roomske kleasters ûntbrekt sa'n fêst byldprogramma en stiet de dekoraasje frij, alhoewol't ûnder ynfloed fan de Italjaanske renêssânse it wol moade waard om in soad refters mei fresko's fan it Lêste Jûnsmiel te beskilderjen.
Katedraal fan Peterborough
Reliken
Under de reliken fan it kleaster hearden neffens de 12e iuwske muonts Hugh Candidus twa stikken fan it linnen dêr't de poppe Jezus yn wikkele wie, stikjes fan de krêbe dêr't Jezus yn lei, in stik fan de fiif bôles dêr't Jezus 5.000 minsken mei sêde, in stik klean fan de Hillige Jongfaam, in stik fan de stêf fan Aäron en reliken fan Petrus, Paulus en Andreus. De earm fan Oswald fan Northumbria ferdwûn út syn kapel, mooglik yn de reformaasje, ek al wie der in wachttoer boud foar muontsen om it relikwarium te beweitsjen. Ferskate reliken fan Thomas Becket wiene yn in skryn út Canterbury meinommen troch prior Benedictus (dy't de moard op Becket meimakke hie) doe't er promovearre waard ta abt fan Peterborough. Alle reliken gyngen yn 1541 as gefolch fan de opheffing fan de kleaster troch Hindrik VIII ferlern.
Ingelske Boargerkriich oant hjoeddedei
De troepen fan it Parlemint plonderen de katedraal yn 1643 yn de tiid fan de Ingelske Boargerkriich. Lykas ek by oare tsjerken en katedralen waarden hast alle brânskildere ramen en midsiuwske koerbanken fernield. Sa ek it heechalter, de retabels, de kleastergong en de Marijekapel. Alle monuminten fan de katedraal waarden skeind of hieledal ferneatige. In diel fan de skea waard yn de 17e en 18e iuw wer yn oarder makke. Yn 1883 sette in grutte restauraasje útein nei't grutte skuorren yn de dragende pylders en bôgen fan de haadtoer ûntstiene. De sintrale fieringstoer waard op 'e nij boud en de fûneminten, de pylders, it koer en it westlike front waarden ûnder hannen nommen. De katedraal krige nije koerbanken, in nije biskopstroan, in nije preekstoel en in nij heechalter en de sintrale toer waard troch ferwidering fan in laach kantelen leger makke.
Hillige Geastkleaster (Veliki Novgorod)
Skiednis
Op 5 maart 1786 waard it manljuskleaster omset yn in kleaster foar froulju. De earste nonnen kamen út twa ferskillende kleasters by inoar yn it Hillige Geastkleaster.
Fiskerijdagen Makkum
Underdielen
Underdielen fan 'e Fiskerijdagen Makkum wiene yn 2019 û.m. in grêftekonsert, in kwis, wedstriden yn angelfiskjen en ielrikjen, fersiering fan 'e fiskersskippen, in ringriderij, tentoanstelling fan keunst makke troch bern, besichtiging fan 'e skippen fan 'e fiskerijfloat, in nautyske merk, demonstraasjes fan âlde ambachten, rûnfearten, in behindichheidswedstryd mei sleepboaten, strjitteäter, optredens fan shantykoaren en in floatskou. Foar bern wie der fierders in optocht en in merke.
Aartsingel Michaelkatedraal (Moskou)
Ynterieur
De 13 meter hege houten ikonostase is dekorearre mei ferguld fykwurk. De ikonostase waard yn de jierren 1678-1681 makke en is yn it begjin fan de 19e iuw foar in part fernijd. De ikoanen binne gruttendiels 17e iuwsk.
Violetta Villas
Villas waard berne yn Heusy as dochter fan de fioelist Bronisław Cieślak en Janina Cieślak.
Berte
Berte by libbenbernjende dieren
It oantal jongen dat yn ien kear te wrâld brocht wurdt, hjit in smeet of ek wol in nêst. De grutte fan in smeet kin by sûchdieren útinoar rinne fan ien oant mear as tsien jongen. Yn 'e regel kin men stelle wat lytser it bist, wat grutter de smeet. Sa kinne mûzen en kninen wol tsien jongen yn ien smeet te wrâld bringe, wylst de oaljefant hast nea mear as ien jong kriget. De reden dêrfoar wurdt foarme troch de ferskillende evolúsjonêre strategyen dy't dy soarten folgje. Oaljefanten binne sa grut en sterk dat se har jong tsjin rôfdieren ferdigenje kinne. Harren strategy is dus om ien jong te nimmen en dêr safolle mooglik tiid en muoite oan te besteegjen sadat it jong letter in sa grut mooglike kâns hat om los fan syn âlden yn it wyld te oerlibjen. Mûzen en kninen folgje in hiel oare strategy. Sy kinne harren jongen net ferdigenje tsjin rôfdieren, dus harren oplossing is om safolle mooglik jongen te krijen, om 'e kâns sa grut mooglik te meitsjen dat der teminsten ien oerlibje sil.
Underofsier
De rang fan korporaal is formeel gjin ûnderofsiersrang, mar hinget wat tusken de ûnderofsieren en de gewoane manskippen yn. Yn it spraakgebrûk wurde korporaals lykwols gauris ta de ûnderofsieren rekkene:
Viking Press
Skiednis
Under de skriuwers dy't harren wurk by Viking útbrocht hawwe, binne grutte nammen as kening Abdûlla II fan Jordaanje, Saul Bellow, Helen Fielding, Graham Greene, Jack Kerouac, James Joyce, Stephen King en John Steinbeck.
Hagia Sofia (Tessaloniki)
De Hagia Sofia of de Tsjerke fan de Hillige Wiisheid is in grysksk-otterdokske tsjerke yn Tessaloniki, Grikelân. De tsjerke foarmet ien fan de monuminten fan de stêd, dy't meiïnoar steane ynskreaun as wrâlderfskip op de UNESCO-list.
Katedraal fan Gloucester
Klokken
De grutte klok fan de katedraal, de Great Peter, is de iennige midsiuwske bourdonklok fan Ingelân. De 3 ton swiere klok datearret út it midden fan de 14e iuw, hat in ynskripsje mei de Latynske wurden Me fecit fieri conventus Nomine Petri en is fersierd mei skylden fan de wapens fan de abdij. Foar it lieden fan de klok wiene eartiids sân manlju nedich.
Milan van Weelden
Neisyngronisaasjes
Is ek te hearren yn Spongebob, Fairly Odd Parents, Fanboy & Chum Chum, iCarly, Victorious, Chi Rho, Winx Club, The Avengers Assembled en in soad oare.
Carroll O'Connor
Priveelibben
Syn dea drukte in swier stimpel op O'Connor syn fierdere libben. Yn in fraachpetear op CNN, mei Larry King, sei er yn 1997 dat der gjin dei foarbygie sûnder dat de oantins oan syn soan him yn 'e holle ommealde. O'Connor sette him neitiid ek o sa yn foar drugsferslaafden en lobbyde yn Kalifornje foar in wet dy't it famyljeleden of neibesteanden fan drugsferslaafden mooglik makke om alle medyske en oare kosten dy't se foar har neiste makke hiene op dy syn drugsdealer te ferheljen. Dy wet kaam der, en wurdt wol de Hugh O'Connor Memorial Law ("West ta Oantins oan Hugh O'Connor") neamd. Hy waard troch alve oare Amerikaanske steaten oernommen.
Aquaman (film)
Plot
Underwilens stjoert Orm David Kane mei nije wapens en in stikmannich Atlantyske kommando's út om Aquaman en Mera te deadzjen, ek al hat er Mera har heit, kening Nereus, ûnthjitten dat er har libben sparje sil. Kane, dy't himsels no Swarte Manta neamt, reizget nei Sisylje ta om't in earmbân dy't Orm oan Mera jûn hat, in stjoerderke befettet dêr't se mei folge wurde kin. Hy en de kommando's komme dêr Aquaman en Mera oer it mad, mar yn in fjochtpartij dy't net folle hiel lit fan in Italjaansk fiskersdoarp witte Aquaman en Mera harren te ferslaan. Aquaman smyt Kane mei in keatling om 'e hals mei in pear grutte stiennen oan 'e úteinen yn see en giet derfan út dat er dea is. Yn 'e tuskentiid reizget Orm nei it keninkryk fan 'e saneamde Fiskerslju (seemearminnen), dêr't er kening Ricou fermoardet en de jonge troanopfolchster, prinsesse Scales, yntimidearret en twingt om har by him oan te sluten.
Yn 'e Atlantyske Oseaan hat Orm ûnderwilens blike litten dat er wit fan it ferrie fan Vulko, en hy hat syn fizier finzensette litten. Hy en syn willige en minder willige bûnsgenoaten falle de kreefteftige libbensfoarmen fan it Pikelkeninkryk oan. As Orm dat fjirde keninkryk ferslaan en dêrtroch oan syn kant krije kin, mei er himsels oseaanmaster neame. De Pikelkening wegeret lykwols mei te wurkjen en de striid brekt los. Midden yn 'e ûnderseeslach brekt de oseaanflier iepen en keare Aquaman, Mera en Atlanna mei de Karathen út 'e Ferburgen See werom. Orm wegeret him del te jaan ûnder it bestjoer fan Aquaman, ek al soed er dat wol dwaan moatte om't de tradysjes fan Atlantis dúdlik binne: wa't de trijetine fan Atlan hat, is kening. Nettsjinsteande dat jout Orm befel om Aquaman oan te fallen, mar dyselde hat no troch de trijetine macht oer alle libben yn see, dat hy lit haaien, walfisken en meunsters út 'e Trôch en alle oare foarmen fan seefauna opkomme om Orm en syn leger oan te fallen.
Laag-Keppel
Laag-Keppel is in stedsje yn de Gelderske gemeente Bronckhorst. It plak leit yn de Achterhoek oan it rivierke de Alde Isel tusken Doetinchem en Doesburg.
It besjen wurdich
De Nederlânsk Herfoarme tsjerke is in neogoatyske tsjerke út 1880. De tsjerke is net mear foar de earetsjinst iepen.
Filmfestival fan de Swarte Nachten
Akkreditearring
It Filmfestival fan 'e Swarte Nachten is it iennichste filmfestival yn Skandinaavje en it Baltikum mei in akkreditaasje fan 'e Ynternasjonale Federaasje fan Ferienings fan Filmprodusinten (FIAPF) foar it hâlden fan in kompetysje tusken de fertoande films.
Cas Jansen
Karriêre
Yn 2005 spile Jansen yn it toanielstik Tape fan Stephen Belber. Yn it teäterseizoen 2006–2007 fertolke hy in haadrol neist Jelka van Houten yn it stik Sexual Perversity, regisearre troch Marcus Azzini. Dit toanielstik giet oer freonskip, biningseangst en tagelyk ferlittingseangst, oerjaan en jin oerjaan, mei leafde as heechste priis.
Fred Claus
Plot
Op boarchtocht frijlitten siket Fred earst Wanda op, mar dy wol neat mear fan him witte no't er har (net foar it earst) sitte litten hat. Fred wurdt yn 'e belslide mei rindieren fan 'e krystman ophelle troch Willie, in foaroanman fan 'e krystelven, dy't him nei de Noardpoal bringt. Dêr ynstallearret Nicholas him yn in kantoar en jout him de dossiers fan alle bern op 'e wrâld, mei de opdracht om te beoardieljen oft de bern oer it algemien goed of oer it algemien stout binne. (As se stout binne, krije se fan 't jier gjin kadootsje mei de kryst.) Underwilens arrivearret op 'e Noardpoal ek Clyde Northcutt, in effisjinsje-ekspêr dy't wurket yn opdracht fan in skimige 'Rie fan Bestjoer'. Hy ynformearret Nicholas dat it noch mar de fraach is oft er de krystman bliuwe kin, mei't de effisjinsje op 'e Noardpoal nearne nei liket en almar minder wurdt. As Nicholas en syn organisaasje foar de kryst noch trije grutte misse setten dogge, dan is it út en sil de krystfiering tenei outsourced wurde nei de in goedkeaper wurkjende organisaasje op 'e Súdpoal.
Distribúsje
De distribúsje fan Fred Claus waard fersoarge troch Warner Bros. De film gie op 9 novimber 2007 yn 'e Amerikaanske bioskopen yn premiêre. Op 25 novimber 2008 waard Fred Claus foar it earst útbrocht op dvd en blu-ray.
Resultaat
Fred Claus brocht yn 'e bioskopen yn 'e Feriene Steaten en Kanada $72,0 miljoen op, en yn alle oare lannen en territoaria $25,8 miljoen. Wrâldwiid kaam de opbringst dêrmei út op $97,8 miljoen. Ofset tsjin it budget fan $37 miljoen betsjut dat in winst fan $60,8 miljoen, hoewol't dêr de marketingkosten noch wol ôf moatte. Dêrmei wie Fred Claus in beskieden kommersjeel súkses.
Wettertoer fan Stedskanaal
De toer hat in hichte fan 42,76 meter en it grûnwurk stiet op +7,10 NAP. De toer hat in wetteropslach fan 900 m³. De toer bestiet út 566.000 stiennen en 625 m³ beton.
Hagios Demetrios
De Hagios Dimitrios is in Gryksk-otterdoksk tsjerkegebou yn Tessaloniki. De tsjerke is wijd oan de hillige Demetrius, de patroanhillige fan de stêd, en datearret út de tiid dat Tessaloniki de twadde stêd wie fan it Byzantynske Keizerryk. Nei de grutte stedsbrân yn 1917 waard de tsjerke wer opboud. Mei oare kristlike bouwurken fan de stêd stiet de tsjerke sûnt 1988 ynskreaun yn de UNESCO Wrâlderfgoedlist.
Hemminga Feankompanjy
By de brêgen moasten turfskippers toljild jaan. Foar eltse lading turf moasten twa stuorren betelle wurde. Dêrby moat opmurken wurde dat de kompanjy it feanlân net sels oanmakke, mar dat ferpachte oan feanbazen dy't de eigentlike feanterij oanstjoerden. Dat opbringst fan de kompnanjy bestie benammen út pacht- en toljild.
Fia houliken mei de dochters fan Ayso van Hemminga kamen de famyljes Lycklama à Nijeholt en Van Boelens yn de kompanjy, wylst Eringa en Lambert Erryts út de kompanjy weigiene. Benammen Ayzo van Boelens hat as pakesizzer fan Ayso van Hemminga yn lettere jierren in liedende rol spile.
Frijsteat Jones
Skiednis
De griffier fan it gerjochtsgebou fan Jones County skreau begjin maart 1864 oan Charles Clark, de gûverneur fan Mississippy, dat Knight-en-dy it ynjen fan belesting yn 'e county ûnmooglik makke hiene. Tsjin ein maart 1864 hie de Knight Kompanjy it regear fan 'e county effektyf oernommen fan 'e Konfederaasje. Neffens in brief fan 'e Konfederearre kaptein Wirt Thompson oan James Seddon, de minister fan Oarloch fan 'e Konfederaasje, datearre op 29 maart, hiene Knight-en-dy Ellisville, it haadplak fan Jones County, ferovere en dêr de Amerikaanske flagge hyst by it gerjochtsgebou. Knight besocht help te krijen fan 'e nei it suden ta opmarsjearjende Noardlike generaal William T. Sherman, en stjoerde him in brief wêryn't er úthold dat Jones County gjin ûnderdiel mear útmakke fan 'e Konfederaasje.
Yn july 1864 skreau de Natchez Courier, in krante út Natchez (Mississippy), dat de 'Frijsteat Jones' him ôfskaat hie fan 'e Konfederearre Steaten fan Amearika. Op syn hichtepunt behearske de frijsteat net inkeld Jones County, mar de hiele krite fan Jones oant de grins mei Alabama, dat dielen fan 'e countys Jasper, Covington, Perry en Smith omfette. Doe't oan 'e ein fan 'e simmer fan 1864 in Konfederearre troepemacht ûnder lieding fan kolonel Robert Lowry nei it gebiet stjoerd waard om regaad te meitsjen, loeken Knight en syn oanhingers har werom yn 'e sompen fan 'e Leaf. Dêrwei begûnen se op 'e nij in guerriljastriid tsjin 'e Konfederearre besettingsmacht, dy't oanhold oant de ein fan 'e Amerikaanske Boargeroarloch yn april 1865.
Rugby op de Olympyske Simmerspullen
100px|right
Abdij Marienstatt
De Abdij Marienstatt (latyn: Abbatia Loci Sanctae Mariæ) is in sistersjinzersk kleaster en in beafeartsplak yn de Ortsgemeinde Streithausen by de stêd Hachenburg (Westerwaldkreis) yn de Dútske dielsteat Rynlân-Palts. De abdij leit yn in delte fan de Nister op sa'n fjouwer kilometer fan Hachenburg.
Bloeitiid
Sûnt 1476 mochten gewoane minsken de tsjinsten yn de abdijtsjerke bywenje en dêrmei waard de wei iepene foar de beafeart op it oktaaf fan it Corpus Cristi-feest. Yn dy tiid hie greve Gerhard fan Sayn yn 1479 it kleaster it privileezje jûn om in jiermerk te hâlden op de betinkingsdei dat de kleastertsjerke wijd wie. De krigele muontsen dy't it kleaster en de omjouwing fierder útbouden en oanmakken brochten mei de beafeart de abdij ta grutte bloei yn de lette midsiuwen, dy't allinne troch de pest yn 1490, doe't de muontsen it kleaster foar in hoart ferlitte moasten, mar soargen ek foar oergeunst en strideraasjes mei de greven fan Sayn, dy't jimmeroan besochten mear ynfloed op de abdij te krijen.
Iamamiwhoami
thumb|220px|iamamiwhoami yn [[Stokholm, 2012.]] iamamiwhoami wie fan 2009 oant 2017 in audiofisueel projekt fan de Sweedske sjongster-fersskriuwster Jonna Lee. De fideoos fan it projekt wurde sûnt desimber 2009 firaal fia YouTube ferspraat. Yn 2012 waard it earste studioalbum mei de titel "Kin" útbrocht, dy't ek oer it Youtube-kanaal fan it projekt delladen wurde kin. iamamiwhoami brocht yn novimber syn tredde auiofisuele album "Blue" út.
Peter Hollestelle
Peter Hollestelle (De Haach, 1943) is in Nederlânsk sjonger. Hy siet yn de bands Peter And The Blizzards en The Flag en makke ek soloplaten. Hy is de broer fan sjongster Conny Vandenbos.
Red Sparrow (film)
Plot
Dat jout Dominika it lêste triuwke, en as se wer by Nash is, stimt se deryn ta om in dûbelspion te wurden yn ruil foar beskerming foar har en har mem. Dy nacht giet se ek foar de earste kear mei him op bêd. No't Marta fan it toaniel ferdwûn is, reizget Dominika yn opdracht fan 'e SVR nei Londen ta, dêr't Marta yn in hotel mei Boucher ôfpraat hat foar de útwikseling fan geheime ynformaasje tsjin in grutte tas mei $250.000 yn kontant jild. Op it lêste stuit komt Volontov opdaagjen, dy't sels mei de ear strike wol as de útwikseling goed giet. Dat makket alles yngewikkelder foar Dominika, mar net ûnmooglik. Sabeare om te kontrolearjen oft de skiven dy't Boucher har jout, wol de goede ynformaasje befetsje, nimt Dominika se mei nei in sydfertrek, dêr't se de dingen omwikselet foar skiven mei disynformaasje dy't se fan 'e CIA krigen hat. De wiere skiven wurde letter troch Nash út 'e lege hotelkeamer ophelle.
Opnamen
Foar Red Sparrow wie in budget beskikber fan $69 miljoen. As produsinten wiene Peter Chernin, Steven Zaillian, Jenno Topping en David Ready by de film belutsen, foar de filmstudio's TSG Entertainment en Chernin Entertainment. De kamerarezjy waard fersoarge troch Jo Willems. De opnamen setten op 5 jannewaris 2017 útein. Opnamelokaasjes wiene Boedapest, Dunaújváros en it Slot Festetics by Dég yn Hongarije, Bratislava yn Slowakije, Wenen yn Eastenryk en de Ynternasjonale Lofthaven Heathrow yn Londen.
Vitebsk
It besjen wurdich
Yn de stêd binne in tal gebouwen dy't it besjen wurdich binne, wêrûnder û.o.:
Izaäk-katedraal (Sint-Petersburch)
Skiednis fan de hjoeddeiske katedraal
Nei de oerwinning op Napoleon I woe tsaar Aleksander I fan de Izaäk-katedraal in nasjonaal momumint meitsje. Hy skreau in wedstriid út foar arsjitekten en it ûntwerp fan de Frânsman Auguste Ricard de Montferrand waard fan de ynstjoerings útkeazen.
Nikolai van der Heyde
Nikolai van der Heyde (Ljouwert, 23 jannewaris 1936 – Laren (Noard-Hollân), 6 augustus 2020) wie in Nederlânske filmregisseur, telefyzjeregisseur en senarioskriuwer.
Anita Blond
Libben en karriêre
Anita Blond (dy't trouwens fan natuere gjin blondine mar in brunette wie) waard yn 1976 berne yn 'e Hongaarske haadstêd Boedapest. Yn 1994, doe't se achttjin jier wie, begûn se har karriêre as neakenmodel yn it manljusblêd Penthouse. Koarte tiid letter makke se har debút yn in pornografyske film fan it Sweedske Private-label. Neffens de Internet Adult Film Database (IAFD) spile se neitiid yn totaal yn 112 pornofilms, wêrûnder in protte útjeften fan Private, mar ek guon fan oare Jeropeeske studio's, lykas it Dútske Videorama, it Frânske Vidéo Marc Dorcel en de Italjaanske Mario Salieri Entertainment Group.